[{"text_idx": "#000001", "text": "Yr olygfa o\u2019r de-orllewin o Gwmdu"}, {"text_idx": "#000003", "text": "Dyma restr o resymau pam y gallech ddyfod yn warden gwirfoddol ym Mharc Cenedlaethol Bannau Brycheiniog ro\u0302l sydd yn cynnig nifer o gyfleoedd diddorol i unrhyw un, hyd yn oed i\u2019r rheini sydd a\u0302 bach iawn o amser i\u2019w roi. Gall tasgau gynnwys torri llystyfiant, gosod gatiau ac arwyddion newydd, adeiladu pontydd, diogelu ardaloedd mawnog neu glirio llwybrau cerdded. Bydd offer a hyfforddiant yn cael eu darparu."}, {"text_idx": "#000004", "text": "Disgwylir i bob warden gwirfoddol rannu\u2019r un angerdd am weithio yn yr awyr agored i ddiogelu a gwella prydferthwch naturiol Parc Cenedlaethol Bannau Brycheiniog ond nid oes y fath beth a\u0302 gwirfoddolwr \u2018cyffredin.\u2019 Er enghraifft, mae gwirfoddolwyr sydd yn gweithio a\u0302\u2019r ti\u0302m sydd wedi ei leoli yn Aberhonddu yn cynnwys Rob, cyn arholwr gyrru o Swydd Surrey, Lorna sydd yn ymchwilydd llawrydd o Fryste, Mark sydd yn gyn-reolwr ariannol o Swydd Gaint ac Andy, cyn swyddog yn yr Awyrlu o Lerpwl."}, {"text_idx": "#000005", "text": "Mae\u2019r lleoliadau prydferth yn darparu cefnlen ysbrydoledig a chyfnewidiol i\u2019n tasgau ond y bobl; y gwirfoddolwyr, staff, y tirfeddianwyr a\u2019r ymwelwyr sydd wir yn darparu\u2019r lliw a\u2019r cyd-destun i ni. Er gwaethaf ein cefndiroedd gwahanol, mae pob un ohonom yn rhannu\u2019r un diddordeb mewn natur ac am wella\u2019r amgylchedd i bawb. O dan gyfarwyddyd Wardeniaid yr Ardal, Nick a Gareth, rydym wrth ein bodd a\u0302\u2019r sgyrsiau amrywiol, y tynnu coes a hyd yn oed casgliad Gareth o jo\u0302cs gwael sydd yn gymorth i wneud pob tasg yn bleserus, beth bynnag bo\u2019r tywydd. Daw ysbrydoliaeth hefyd ar ffyrdd y cacennau cartref (gwnewch gais am rysetiau,) yr ydym yn eu mwynhau yn ystod pob egwyl y byddwn fel arfer yn eu cael ger ga\u0302t (os yw\u2019r tywydd yn deg) gan y bydd ga\u0302t yn fframio llun prydferth o\u2019r dirwedd."}, {"text_idx": "#000006", "text": "Mae\u2019r \u2018olygfa trwy\u2019r ga\u0302t\u2019 yn drosiad o\u2019r olygfa, agos a chyfnewidiol y cawn ni fel wardeniaid gwirfoddol pan fyddwn yn cydweithio\u2019n agos a\u0302 staff mewn amrywiaeth eang o leoliadau prydferth trwy gydol y flwyddyn. Rydym yn mwynhau cydgysylltu ag eneidiau hoff cytu\u0302n, rhannu tasgau corfforol yn yr awyr agored, dysgu sgiliau newydd a chreu profiadau newydd a rhoi rhywbeth yn o\u0302l i\u2019r amgylchedd sydd yn cynnig cymaint o hwyl i ni. Gallwn ganolbwyntio ar y funud ac anghofio am bryderon bywyd am gyfnod. Mae\u2019r rhain yn amcanion mae cymaint ohonom yn eu deisyfu ac mae bod yn warden gwirfoddol a\u0302 Parc Cenedlaethol Bannau Brycheiniog yn caniata\u0301u i ni eu cyflawni a llawer iawn mwy. Mae blasu cacennau ar yr un pryd yn fantais arall. Pa mor wych all hynny fod?"}, {"text_idx": "#000012", "text": "Siop Ar-lein y Parc Cenedlaethol"}]